
Je li ***[ime](https://pitajucene.com/search/ime/questions/ "Pretraži pitanja o imenima")*** Lijana muslimansko ime? Uskoro ću, inšallah, dobiti žensko dijete i imam namjeru nadjenuti joj to ime.


* 
* 
* 
* 
* 
* 
* 

 
Je li ime Lijana muslimansko ime?

Molim Svevišnjeg Allaha da Vam podari dobru i čestitu djecu i da ona budu Vaša radost na ovom i budućem svijetu. Neki savremeni islamski učenjaci ubrajaju ***[ime](https://pitajucene.com/search/ime/questions/ "Pretraži pitanja o imenima")*** Lijana u strana imena, koja nije poželjno davati djeci. Međutim, čovjek može ženskom djetetu nadjenuti ime Lejana, što znači: mehkoća, nježnost; blagost; popustljivost. Ili, može muškom pak djetetu nadjenuti ime Lijan, a što ima otprilike isto ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***. Dakle, trebalo bi izbjeći žensko ime Lijana, tim prije jer možda ovo ime u jeziku iz kojeg potječe ima neprikladno značenje, a poznato je da svako iznese svoje ime u životu, pa bi posljedice mogle biti ružne. I ne priliči da muslimanski umet zapostavlja svoje vrijednosti i okreće se običajima i kulturi drugih naroda! Toliko je zaista prelijepih muslimanskih imena: arapskih, turskih, perzijskih, pa nema potrebe djeci nadjevati nevjernička imena. A Allah, opet, najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


